Referat fra bestyrelsesmødet den 13.10.2014

**Til stede, fraværende og referat**

Til stede var Finn, Kim, Annette, Helge, Mette, Birthe og Jan.

Fraværende var Preben.

Jan blev referent.

**Godkendelse af referatet**

Referatet fra sidste bestyrelsesmøde - 8.9.2014 - blev godkendt med tilføjelsen, at bestyrelsesmøder fremover afholdes den anden mandag i måneden, kl. 19:30.

**Dagsorden**

Punktet Møde med politikerne blev tilføjet dagsordenen.

Punktet var en opfølgning på de sedler med punkter, som vi havde talt om - og som der kunne handles på - som vi afleverede til Venstre, efter mødet med dem. Emnet blev behandlet som første punkt.

**Nyt fra Birthe**

Birthe oplyste, at hun havde modtaget et ”tilbud” på annoncering af Google. ”Tilbuddet” blev kasseret.

Der er fortsat omkring 76.000,-kr. og dertil obligationerne. Som oplyst holdes der den 23.10.2014 revisormøde, hvor alt forventes at glide igennem.

Der er ikke kommer nye medlemmer, så intet nyt på den front. Men der blev udvekslet hvem der er ”tilflyttere”.

**Årsmøde 2014**

Mette og Jan oplyste, at de vil foreslå, at dagsordenen får flere informationer, f.eks. om hvem der er på valg. Samt undlade de punkter hvor der ikke er indhold, som f.eks. ”fra foreninger under beboerforeningen”. Denne fremgangsmåde blev besluttet. Jan finder ud af om Henning vil fortælle lidt om arkivet.

Indkaldelsen blev gennemgået og det blev aftalt, at Birthe oplyser til Jan, hvor mange print der skal printes. Indkaldelserne udsendes omkring 1. november 2014. Samtidig sættes ”A-standerne” op med budskabet.

**Efterårsbanko**

Huskelisten blev gennemgået og alle opgaver fordelt.

Preben ”tager sig af” Arken, Vallø-maleren, Salon Puk, Zebra og Asger.

Kim meldte afbud og Mette ankommer senere.

**Hjertestarter**

Finn oplyste, at hjertestarten var gratis, men det skab som starten skal placeres i, koster 8.000,-kr. Idrætsforeningen, Kirken, Seniorklubben og beboerforeningen har givet tilsagn om at støtte projektet. Det vil medfører en udgift på 2.000,-kr. til hver; og derfor også til Beboerforeningen.

Det blev besluttet, at midlerne gives til projektet, samt også hjælpe Seniorklubben økonomisk, hvis økonomien ”driller”.

**Vedligeholdelse**

Preben har påtaget sig opgaven med at finde fejl på vedligeholdet, f.eks. manglende afmærkning, huller i vejbelægningen.

Punktet blev udsat til næste møde.

**Skolen lukker; og hvad så**

Det blev besluttet, at alle tænker på hvilke tiltager der skal til, for at skolebygningen ”overlever”, så vi har et sted at mødes. Vi kunne f.eks. samle alle foreninger i Lellinge og være en samlet front i vores krav til kommunen. Jan oplyste, at han har været i TV2 Lorry; og skal mødes med Anja om ”fremtiden”. Samt tager en cykeltur med Rasmus Felt (A) og Randi, mellem Lellinge og Vemmedrup, for at sætte fokus på en sikker skolevej fra Lellinge og frem til Vemmedrup Skole.

**Evt.**

Næste møde gennemføres mandag den 3. november 2014 kl. 19:30.